b"\n_START_ARTICLE_\nArgentomagas\n_START_PARAGRAPH_\nArgentomagas (lot. Argentomagus) \xe2\x80\x93 gal\xc5\xb3 biturig\xc5\xb3 genties opidumas, v\xc4\x97liau \xe2\x80\x93 Romos imperijos miestas. Stov\xc4\x97jo Mersans plynauk\xc5\xa1t\xc4\x97je (dabartin\xc4\x97 centrin\xc4\x97 Pranc\xc5\xabzija), strateginiame ta\xc5\xa1ke, kur rom\xc4\x97n\xc5\xb3 tiltas kirto Krezo up\xc4\x99._NEWLINE_Pavadinimas lot. Argentomagus rei\xc5\xa1kia 'sidabrinis turgus'. I\xc5\xa1 \xc5\xa1io seno pavadinimo kilo greta esan\xc4\x8dio dabartinio miesto Argenton-sur-Creuse pavadinimas.\n_START_SECTION_\nIstorija\n_START_PARAGRAPH_\nIkirom\xc4\x97niniais ir ankstyvosios rom\xc4\x97n\xc5\xb3 okupacijos laikais apie Argentomag\xc4\x85 gyveno biturig\xc5\xb3 gentis. Rom\xc4\x97nai \xc5\xa1i\xc4\x85 teritorij\xc4\x85 u\xc5\xbekariavo apie 50 m. pr. m. e. Miesto klest\xc4\x97jimo vir\xc5\xa1\xc5\xabn\xc4\x97 buvo gal\xc5\xb3-rom\xc4\x97n\xc5\xb3 kult\xc5\xabros tarpsnis (II-III a. pr. m. e.)._NEWLINE_Miesto gyventoj\xc5\xb3, u\xc5\xbesi\xc4\x97musi\xc5\xb3 metal\xc5\xb3 lydymu bei kalvyste, tarpe buvo populiarus Merkurijaus kultas. Kitos garbintos dievyb\xc4\x97s buvo Deiv\xc4\x97 motina, Venera.\n_START_SECTION_\nArcheologin\xc4\x97 vieta ir muziejus\n_START_PARAGRAPH_\nArcheologiniai kasin\xc4\x97jimai itin svarb\xc5\xabs, nes parod\xc4\x97, kaip miestas vyst\xc4\x97si i\xc5\xa1 gal\xc5\xb3 gyvenviet\xc4\x97s \xc4\xaf rom\xc4\x97n\xc5\xb3 miest\xc4\x85. Didel\xc4\x97s griuv\xc4\x97si\xc5\xb3 dalys buvo kasin\xc4\x97tos. I\xc5\xa1tirti amfiteatras, rom\xc4\x97n\xc5\xb3 vila, kapin\xc4\x97s. Buvo aptikta unikali\xc5\xb3 radini\xc5\xb3, pvz., apskritas altoriaus pjedestalas."